ఇస్లామాబాద్ : పాకిస్థాన్ ప్రధాన మంత్రి నవాజ్ షరీఫ్లో మార్పు రాలేదు. ఆదివారం కశ్మీరు సంఘీభావ దినం సందర్భంగా షరీఫ్ మాట్లాడుతూ భారతదేశం, పాకిస్థాన్ మధ్య ప్రధాన వివాదం కశ్మీరేనని మరోసారి చెప్పారు. ఈ సమస్యను పరిష్కరించకపోతే ఈ ప్రాంత ప్రజలు శాంతి, సౌభాగ్యాల కోసం కంటున్న కలలు నిజమవడం కష్టమని తెలిపారు. దేశ విభజన ఎజెండాలో అసంపూర్ణంగా మిగిలిపోయిన సమస్య కశ్మీరు అని, ఐక్యరాజ్య సమితి భద్రతా మండలిలో నలుగుతున్న అత్యంత పాత వివాదాల్లో ఒకటని పేర్కొన్నారు. ఐరాస భద్రతా మండలి ఆమోదించిన అనేక తీర్మానాల ద్వారా అంతర్జాతీయ సమాజం కశ్మీరు ప్రజలకు ఇచ్చిన స్వీయ నిర్ణయ హక్కును భారతదేశం అమలు చేయడం లేదని ఆరోపించారు. కశ్మీరీలు తమ ప్రాథమిక హక్కుల కోసం చేస్తున్న న్యాయ పోరాటానికి పాకిస్థాన్ ప్రజలు నైతిక, దౌత్యపరమైన, రాజకీయ మద్దతును ఇస్తున్నారని చెప్పారు.
islamabad : pakisthan pradhaana mantri nawaj shariflo maarpu raledu. aadivaaram kashmeeru sanghibhava dinam sandarbhamgaa sharif maatlaadutuu bharatadesam, pakisthan madhya pradhaana vivaadam kashmeerenani marosari cheppaaru. ee samasyanu parishkarinchakapothe ee praanta prajalu saanti, soubhagyala kosam kantunna kalalu nijamavadam kashtamani telipaaru. desha vibhajana ezendaalo asampuurnamgaa migilipoyina samasya kashmeeru ani, aikyarajya samiti bhadrata mandalilo nalugutunna atyanta paata vivaadaallo okatani perkonnaru. airasa bhadrata mandali aamodinchina aneka teermaanaala dwara antarjaatiiya samajam kashmeeru prajalaku ichina sweeya nirnaya hakkunu bharatadesam amalu cheyadam ledani aaropinchaaru. kashmeereelu tama praathamika hakkula kosam chestunna nyaaya poraataaniki pakisthan prajalu naitika, doutyaparamaina, rajakeeya maddatunu istunnarani cheppaaru.